
Elektronikus tananyag készítése a díjszabás című tárgy egy moduljának tanulásához

Rezümé
OTDK dolgozatom elsődleges célja az volt, hogy egy olyan tantárgyhoz, mint a díjszabás, amelynek összetevői folyton változnak, egy általános érvényű és közérthető tananyagot készítsek, mely megfelel a jelenkor szakmai elvárásainak.
Az OTDK dolgozatom az elektronikus tananyagok középiskolai használhatóságát, a díjszabás oktatásában való alkalmazhatóságát is szeretné bemutatni a Bercsényi Miklós Szakközépiskola tantervére építve. Az OTDK dolgozatom első, bevezető fejezete ennek magyarázatára épül.
Ahhoz, hogy az elektronikus tanítási – tanulási folyamat megvalósítható legyen, meg kell ismerni, ismertetni az elektronikus tanulási környezetet és ennek legfontosabb jellemzőit, kiszolgáló eszközrendszerét. Így OTDK dolgozatom második fejezete ennek a környezetnek a részletes bemutatásával foglalkozik.
A harmadik fejezetben pedig az elektronikus tananyagok legfontosabb jellemzőinek és elemeinek bemutatása a célom, amelyek egyben az általam készített tananyag fő támpontjai is voltak.
A negyedik fejezet a Bercsényi Miklós Szakközépiskola tantervének részletes elemzése elsősorban a témakörök egymásutániságát és időbeosztását vizsgálva.
Az ötödik fejezet a díjszabás nagyon szerteágazó szakirodalmát mutatja be alátámasztva az igényt egy átfogó és közérthető tananyag készítésére.
A hatodik fejezet az általam elkészített tantervajánlást tartalmazza, a témák javasolt sorrendjét és az elsajátíttatására fordítható maximális időkeretet.
A hetedik fejezetben a konkrét, elkészült díjszabási tananyag részletes ismertetése és bemutatása történik kiemelve a specifikus elemeket és szükségességüket.
A nyolcadik fejezet az elektronikus tananyagomnak az oktatási folyamatban, a Bercsényi Miklós Szakközépiskola 12. B osztályában történő gyakorlati alkalmazásához kapcsolódó tanítási tapasztalatok elemzését tartalmazza.
Az OTDK dolgozatom kilencedik és egyben utolsó fejezete egy rövid összefoglalás, amelyben a mérés eredményeit figyelembe véve a tananyagnak a szakmai oktatásban való felhasználási lehetőségeit részletezem.

Mind a Bercsényi Miklós Szakközépiskola, mind pedig a Széchenyi István Egyetem biztosította számomra a munkámhoz szükséges eszközöket, szoftvereket és a magas szintű elméleti és gyakorlati szakmai támogatást.



